Ar ziņu raidījumu “Pasaulē, Latvijā, Latgalē” radio Alise Plus ēterā- Estere Znotiņa.

Grieķijā uz pirmo sēdi ir paredzēts sanākt parlamenta īpašajai komitejai, kas izmeklēs opozīcijas politiķa un žurnālistu sarunu noklausīšanos. Savukārt ceturtdien šim jautājumam pievērsīsies Eiropas Parlamenta deputāti. Skandāls ap to, ka Grieķijas izlūkdienests ir noklausījies sociālistiskās partijas PASOK vadītāja, kā arī vismaz viena žurnālista sarunas, aizsākās augustā un varētu apdraudēt pašreizējās valdības pastāvēšanu.

Kaut gan pirmā informācija par to, ka Grieķijas izlūkdienests ir noklausījies opozīcijas partijas PASOK līdera un Eiropas Parlamenta deputāta sarunas, publiski parādījās jau augusta sākumā, šajā lietā joprojām ir daudz neskaidrību.

Grieķijas premjers atzina, ka izlūkdienests pieļāvis kļūdu un piekrita atsaukt parlamentu no vasaras pārtraukuma, lai apspriestu šo skandālu. Tomēr atkāpties no amata Micotakis negrasās. Grieķijas izlūkdienests atrodas premjera pārraudzībā. Tādēļ opozīcija uzskata, ka Micotakis nevarēja nezināt, ka tiek noklausīts viņa politiskais oponents. Daži uzskata, ka premjers to varētu būt pasūtījis. Micotakis šos pārmetumus noraida, bet vienlaikus gan viņš, gan izlūki atsakās atklāt pat Grieķijas parlamenta deputātiem, kādēļ notika šī noklausīšanās.

Par šo skandālu ir ieinteresējies arī Eiropas Parlaments, it sevišķi tādēļ, ka Andrulakis ir tā deputāts. Parlamentā jau strādā īpašā komiteja, kas pēta žurnālistu, aktīvistu un politiķu noklausīšanos citās valstīs. Uz ceturtdien paredzēto sēdi ir uzaicināts žurnālists Kukakis un vēl viens viņa kolēģis, kura sarunas arī esot noklausītas.

Savukārt eiroparlamentārietis Andrulakis varētu piedalīties kādā no nākamajām komitejas sēdēm kopā ar Katalonijas separātistiem, kuru telefoni arī tika uzlauzti ar īpašās programmas palīdzību.

Baltijas jūrā 60 metru dziļumā atrastas, iespējams, svētdien, 4. septembrī, vakarā avarējušās privātās pasažieru lidmašīnas atliekas

šīs dienas laikā sagaidāma informācija par vizuālās apskates rezultātiem. Ja apstiprināsies informācija, ka atrastas ir svētdien avarējušās lidmašīnas atliekas, atbildīgās iestādes lems par to izcelšanas nepieciešamību un tālāko rīcību. Visdrīzāk atliekas tiktu izceltas ar specializētiem celtņiem un nogādātas krastā.

Iespējamās avarējušās lidmašīnas atliekas atrastas apmēram 200 metru attālumā no sākotnējās meklēšanas vietas. Atrastās detaļas esot samērā mazas

1.septembrī Daugavpilī sāka kursēt jauni ar saspiesto dabas gāzi darbināmi „Scania Citywide” zemās grīdas autobusi. AS „Daugavpils satiksme” autoparks šovasar saņēma 20 jaunus spēkratus, un tas ir liels solis ceļā uz pilsētas autoparka vērienīgu atjaunošanu. Transportlīdzekļu prezentāciju 2.septembrī apmeklēja LR satiksmes ministrs

Jaunu autobusu ieviešana pilsētas maršrutos ievērojami atvieglos gados vecāku cilvēku, cilvēku ar kustību traucējumiem un vecāku ar ratiņiem pārvietošanos. Tie ir aprīkoti ar elektronisku pasažieru uzskaites sistēmu, USB portiem telefonu uzlādēšanai, videonovērošanas kamerām, automātisku klimata kontroles sistēmu, kas padara braukšanu komfortablu gan aukstajās, gan svelmainajās dienās. Kā viena no galvenajām modeļa priekšrocībām tiek minēta labi aprīkota šofera vieta, kas iekļauj uzlabotu ceļa pārredzamību.

Jaunie autobusi kursēs visos pilsētas maršrutos.

Ar raidījumu “Pasaulē, Latvijā, Latgalē” radio Alise Plus ēterā- Estere Znotiņa. Raidījumu sagatavoja radio Alise Plus informācijas un ziņu dienests, tas tapis ar Sabiedrības Integrācijas Fonda atbalstu.